Mikið áhorf var á þátt Kveiks um Samherjaskjölin sem sýndur var þann 12. nóvember síðastliðinn samkvæmt nýrri könnun MMR en 65 prósent þjóðarinnar horfði á þáttinn . RÚV greinir frá . Spurt var um áhorf og viðhorf fólks í kjölfar þáttar en mikill meirihluti þeirra sem horfðu á þáttinn svöruðu því til að þátturinn væri vel unninn , eða 86 prósent . Jafnframt voru 77 prósent aðspurðra sammála því að Kveikur félli vel að hlutverki RÚV og 81 prósent að Kveikur veitti samfélaginu mikilvægar upplýsingar . Auglýsing Í frétt RÚV kemur fram að samkvæmt þjónustusamningi RÚV við mennta - og menningarmálaráðuneytið sé Ríkisútvarpinu gert að láta kanna viðhorf og traust þjóðarinnar með reglubundnum hætti . Könnunin var framkvæmd af MMR fyrir RÚV dagana 15. til 22. nóvember 2019 . Svarfjöldi 1.061 og úrtak Íslendingar 18 ára og eldri valdir handahófskennt úr hópi Álitsgjafa MMR . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .